recursal/SuperWikiNEXT-32B huggingface dataset:
**คนที่ไม่มีความหมาย** เป็นซิงเกิลของวงเพลย์กราวด์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย PLAYGROUND

เนื้อหาของเพลงนี้ถ่ายทอดมุมของคนแอบรัก ซึ่งเป็นทางถนัดของวงเรา และถึงแม้เพลงนี้จะมีความเศร้า แต่ก็มีความสวยงามอยู่ในนั้นด้วยนะครับ คือความรักที่บางคนอาจจะยังมองไม่เห็น พวกเราก็อยากให้เพลงนี้เป็นตัวแทนความรู้สึกของคนเหล่านั้น เป็นของขวัญให้กับคนที่อาจจะถูกมองข้ามอยู่ ตอนอัดเพลงนี้เสร็จ ก็รู้สึกพอใจกับเพลงนี้มากนะครับ ฟังวนไปเรื่อยๆก็ยิ่งชอบมากขึ้น

ด้าน Music Video นี้เผยแพร่ครั้งแรกในวันที่ 20 ธันวาคม พ.ศ. 2559 ซึ่งเล่าเรื่องราวผ่านกิจวัตรประจำวันที่ พี่ชายและน้องสาวคู่หนึ่ง พี่ชาย ยอมทำทุกอย่างเพื่อให้ได้เห็นรอยยิ้มของน้องสาว ไม่ว่าจะเป็นการได้เรียนหนังสือ ทานอาหารในร้านดี ๆ ไปเที่ยวสวนสนุก และเล่นตุ๊กตาเจ้าหญิงแบบที่เด็กคนอื่นมี เขามักจะเอาความสุขเหล่านั้นมาให้น้องสาวเสมอ แม้บางครั้งต้องแลกมาด้วยสายตาแปลก ๆ จากคนอื่นที่มองมาก็ตาม และที่พึ่งทางใจคนเดียวที่น้องสาวมีคือ พี่ชาย ที่เป็นเหมือนทุกอย่างในชีวิต สิ่งเดียวที่เด็กผู้หญิงตัวน้อยทำได้คือ เวลาเจอขยะที่พอขายได้ เธอจะเก็บใส่กระเป๋านักเรียนใบน้อยโดยไม่ลังเล เรื่องราวในมิวสิควิดีโอดำเนินไปพร้อมกับเสียงเพลงจาก วง เพลย์กราวด์

ในปีเดียวกัน เพลงนี้ถูกใช้เป็นเพลงประกอบละครเรื่อง ลูกตาลลอยแก้ว ของสถานีโทรทัศน์กองทัพบกช่อง 7

การตอบรับ
---------

เพลง **คนที่ไม่มีความหมาย** ติดอันดับสูงสุด 73 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 7 มกราคม พ.ศ. 2560

### ชาร์ต

| ชาร์ต (พ.ศ. 2560) | อันดับสูงสุด |
| --- | --- |
| Fat93 Fat-Chart Top 10 | 8 |
| อีเอฟเอ็ม ชาร์ต 94 ท็อป แอรเพลย์ | 73 |
| อินเท็นซีฟวอท์ชท็อป 20 ชาร์ต เพลงไทยสากล | 13 |
|

อ้างอิง
-------

1. ↑  คนที่ไม่มีความหมาย - PLAYGROUND [Official Teaser ]
2. ↑  "เศร้าแต่สวยงาม! เบื้องหลังฯ เอ็มวี เพลง คนที่ไม่มีความหมาย จากวง เพลย์กราวด์". คลังข้อมูลเก่าเก็บจากแหล่งเดิมเมื่อ 2016-12-22. สืบค้นเมื่อ 2017-01-31.
3. ↑  94 เพลง ที่ถูกเปิดมากที่สุดบนหน้าปัดวิทยุในประเทศไทย EFM 94 Top Air Play ประจำวันที่ 7 มกราคม 2560
4. ↑  IW Weekly Music Chart เพลงไทยสากล ประจำสัปดาห์ที่ 4/2017 (22.01.2017 - 28.01.2017)
***คนตัดคน 2*** (จีน: 賭俠 อังกฤษ: God of Gamblers II) เป็นภาพยนตร์แนวนักพนัน-ตลก เขียนบทและกำกับโดย หว่อง จิง นำแสดงโดย หลิว เต๋อหัว, โจว ซิงฉือ และ อู๋ ม่งต๊ะ ภาพยนตร์เรื่องนี้เป็นภาคต่อของ *คนตัดคน*, และทางผู้สร้างได้นำเอาคาแรคเตอร์ของ*หลิว เต๋อหัว*ไปสร้างเป็นภาพยนตร์เรื่องใหม่ คือเรื่อง *คนตัดเซียน*, นำแสดงโดย โจว ซิงฉือ และ อู๋ ม่งต๊ะ ภาพยนตร์เรื่องนี้ไม่มีส่วนเกี่ยวข้องกับ *God of Gamblers Returns* แต่อย่างใด

เนื้อเรื่องย่อ
--------------

ภาพยนตร์เรื่องนี้กล่าวถึงอาซิงเป็นผู้มีพลังพิเศษ และเขาเองก็อยากไปสมัครเป็นศิษย์ของโคตรเซียน เกาจิ้ง แต่ว่าไม่สามารถติดต่อได้จึงติดต่อไปยังลูกศิษย์ของโคตรเซียน ทำให้พวกเขา ต้องเข้าไปพัวพันกับเรื่องราวของอาเต๋า และพวกเขาก็ได้ยื่นมือเข้าช่วยเหลือทำให้พวกเขาได้ชื่อเสียงคืนและอาซิงก็ได้เป็น ศิษย์โคตรเซียนอย่างที่ต้องการ

นักแสดงนำ
---------

* หลิว เต๋อหัว รับบท อาเต๋า
* โจว ซิงฉือ รับบท อาซิง
* อู๋ ม่งต๊ะ รับบท ลุงอาซิง

ภาคต่อ
------

ดูบทความหลักที่: คนตัดคนภาคพิเศษ ตอน กำเนิดเกาจิ้ง
ในปี ค.ศ. 1997 หว่อง จิง ได้กำกับภาพยนตร์ภาคสามต่อจากภาพยนตร์เรื่องนี้ คือเรื่อง ***คนตัดคนภาคพิเศษ ตอน กำเนิดเกาจิ้ง*** นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่

อ้างอิง
-------

แหล่งข้อมูลอื่น
---------------

* *คนตัดคน 2* จากฐานข้อมูลภาพยนตร์ฮ่องกง
* *คนตัดคน 2* at Hong Kong Cinemagic
* *คนตัดคน 2* ที่อินเทอร์เน็ตมูวีเดตาเบส
* *คนตัดคน 2* ที่รอตเทนโทเมโทส์
* Love HK film Summary
**คนชนนรก** ชื่อภาษาไทยของภาพยนตร์ฮอลลีวู้ดเรื่อง **U.S. Marshals** นำแสดงโดย ทอมมี ลี โจนส์, เวสลีย์ สไนปส์, โรเบิร์ต ดาวนีย์ จูเนียร์ กำกับการแสดงโดย สจ๊วต แบรด

เรื่องย่อ
---------

มาร์ค เชอริแดน (เวสลีย์ สไนปส์) อดีตนาวิกโยธินผู้ผ่านสงครามพายุทะเลทรายถูกจับในข้อหาฆาตกรรมโดยที่ไม่ได้ทำผิด ขณะที่โบอิง 727 ที่ขนนักโทษทั้งหมดรวมทั้งมาร์ค เสียความควบคุมเพราะมีนักโทษคนหนึ่งแอบพกปืนปากกาขึ้นไปด้วย เครื่องบินตก ทำให้นักโทษหลายคนบาดเจ็บและหลบหนีไปได้ รวมทั้งมาร์คด้วย นั่นทำให้ ผู้ตรวจการสหรัฐ แซม เจอราร์ด (ทอมมี ลี โจนส์) ต้องออกปฏิบัติการอีกครั้งในการไล่ล่านักโทษบริสุทธิ์ที่ถูกกล่าวหาอย่างมาร์ค แต่กระนั้นมาร์คก็ยังเป็นบุคคลที่มีอันตรายเพราะเชี่ยวชาญศิลปะการต่อสู้ โดยมี จอห์น รอยซ์ (โรเบิร์ต ดาวนีย์ จูเนียร์) เจ้าหน้าที่คนใหม่ที่ถูกย้ายมาจากแผนกอื่นเข้าร่วมล่าด้วย แต่เบื้องหลังของรอยซ์ก็น่าเคลือบแคลง ก่อนที่ความรู้ทั้งหมดจะปรากฏในที่สุด

เบื้องหลังและคำวิจารณ์
----------------------

*U.S. Marshals* เป็นภาพยนตร์ภาคต่อของ *The Fugitive* ภาพยนตร์แอ็คชั่นทริลเลอร์แนวไล่ล่าที่ประสบความสำเร็จอย่างมากที่ออกฉายในปี ค.ศ. 1993 ซึ่งนำแสดงโดย ทอมมี ลี โจนส์ และ แฮร์ริสัน ฟอร์ด สำหรับในภาคต่อนี้ ได้มีการเปลี่ยนตัวผู้กำกับจาก แอนดรูว์ เดวิส เป็น สจ๊วต แบรด ที่เคยมีผลงานมาก่อนหน้านี้กับภาพยนตร์แนวเดียวกัน คือ *Executive Decision* ในปี ค.ศ. 1996 ที่นำแสดงโดย เคิร์ต รัสเซล, ฮัลลี เบอร์รี และสตีเว่น ซีกัล ซึ่งได้รับคำชมว่าสนุกและตื่นเต้นแบบเดียวกับ *Speed*

สำหรับในภาพยนตร์เรื่องนี้ ตัวเอกคือ แซม เจอราร์ด หัวหน้าเจ้าหน้าที่ผู้ตรวจการสหรัฐ ที่นำแสดงโดย ทอมมี ลี โจนส์ ที่แสดงได้อย่างโดดเด่นมากในภาคก่อนหน้านี้

ในบทของนักโทษที่ถูกกล่าวหาที่หลบหนีจากการไล่ล่า ในภาคนี้ได้ เวสลีย์ สไนปส์ นักแสดงผิวสีผู้ชำนาญศิลปะการต่อสู้มารับบทนี้เช่นเดียวกับ แฮร์ริสัน ฟอร์ด ในบทของ ดร.ริชาร์ด คิมเบิล โดยมีฉากที่เป็นไฮไลต์คือ การกระโดดหนีจากดาดฟ้าบนตึกโหนเครนข้ามหลังรถไฟที่กำลังวิ่งด้วยความเร็วสูงไป เช่นเดียวกับ ฉากที่ริชาร์ด คิมเบิล กระโดดลงเขื่อนในภาคก่อนหน้านี้

ถึงแม้ภาพยนตร์จะมีหลายฉากที่น่าตื่นเต้นเช่นเดียวกับ *The Fugitive* แต่ทว่าได้รับเสียงวิจารณ์ในแง่ที่ไม่ดีเท่า เนื่องจากภาพยนตร์มีความยาวเกิน อีกทั้งการแสดงของเวสนีย์ สไนปส์ ก็ทำได้ไม่ดีเท่า ยิ่งโดยเฉพาะเมื่อต้องเข้าฉากประกบกับ ทอมมี ลี โจนส์ แล้วไม่สามารถแสดงบทบาทได้ทัดเทียมกันเลย

ซึ่งในเว็บไซต์IMDbได้ให้คะแนนภาพยนตร์เรื่องนี้ไป 6.2 ดาวจากทั้งหมด 10 ดาว

อ้างอิง
-------

* ข้อมูลจากเว็บไซต์IMDb

แหล่งข้อมูลอื่น
---------------

* เก็บถาวร 2009-12-08 ที่ เวย์แบ็กแมชชีน ชมภาพยนตร์ทั้งหมดจากmthai
ทำไมไก่ถึงข้ามถนน?
**"ทำไมไก่ถึงข้ามถนน?"** (อังกฤษ: Why did the chicken cross the road?) เป็นหนึ่งในมุกตลกหลักที่มักมีคำตอบว่า "เพื่อข้ามไปอีกฝั่งหนึ่ง" มันเป็นตัวอย่างของแอนตี-ฮิวเมอร์ (anti-humor) ซึ่งเป็นมุขที่ผู้ฟังคาดหวังถึงพันช์ไลน์ (punchline; มุก) แต่มันให้คำตอบเป็นความจริง "ทำไมไก่ถึงข้ามถนน?" จึงกลายเป็นมุกตัวอย่างทั่วไปที่มีรูปแบบเฉพาะ ซึ่งผู้คนมักรู้คำตอบแล้ว และถูกเปลี่ยนแปลงและเล่นซ้ำไปหลายรอบในประวัติศาสตร์

ประวัติ
-------

ตัวอย่างมุกตลกในปีค.ศ.1847 (เดอะนิกเกอร์บอกเกอร์)
มุกนี้ปรากแฎตัวครั้งแรกในวารสารประจำเดือนของนิวยอร์กชื่อ *เดอะนิกเกอร์บอกเกอร์* (The Knickerbocker) เมื่อปีค.ศ.1847 ไว้ว่า:

> 
> มันมีทั้ง 'เชาวน์ปัญญา และการเล่นสำนวน' ซึ่ง *ดูแล้ว* เหมือนกับปริศนาคำทาย แต่หาได้เป็นเช่นนั้นไม่. ดังเช่นประโยคนี้: 'ทำไมไก่ถึงข้ามถนน?['] นี่คุณ 'อยู่ห่างจากตัวเมืองหรือ?' คุณ 'ยอมแพ้ไหม?' ถ้าอย่างนั้นแล้ว: 'เพราะว่ามันต้องการข้ามไปอีกฝั่งหนึ่งไง!'
> 
> 
> 

ในทศวรรษที่ 1890s มีการเล่นคำของมุกนี้ในวารสาร *Potter's American Monthly*:

> 
> ทำไมไก่ไม่ควรข้ามถนน?
> เพราะว่าอาจจะมีไก่ตามมาเรื่อย ๆ
> 
> 
>

รูปแบบ
------

ไก่ข้ามถนนที่มณฑลยูนนาน
มีรูปแบบอื่นที่มีการดัดเปลี่ยนมุขนี้ ตัวอย่างเช่น: 

>  "ทำไมไก่ถึงข้ามถนน? เพื่อไปยังบ้านของคนโง่" ซึ่งจะตามมาด้วยมุกก็อกก็อก: "ก็อกก็อก", "นั่นใครน่ะ?" "ไก่"
> 
> 
> "ทำไมไก่ถึงข้ามสนามเด็กเล่น? เพื่อขึ้นไปที่สไลเดอร์อันต่อไป"
> 
> 
> "ทำไมหมากฝรั่งถึงข้ามถนน? มันติดอยู่ที่เท้าของไก่"
> 
> 
> "ทำไมวาฬถึงข้ามมหาสมุทร? เพื่อข้ามไปอีกคลื่นหนึ่ง"
> 
> 
> 
> ในแบบคณิตศาสตร์มักถามว่า "ทำไมไก่ถึงข้ามแถบเมอบิอุส?" "เพื่อไปฝั่งเดียวกัน"
> 
> 

อีกรูปแบบหนึ่งคือ มันอาจจะล้อเลียนถึงบุคคล หรือพฤติกรรมของบุคคลหนึ่ง ตัวอย่างเช่น:

> ทำไมไก่ถึงข้ามถนน?
> 
> 
> * มาร์ติน ลูเทอร์ คิง จูเนียร์: มันมีความฝัน
> * ผู้พันแซนเดอส์: ผมพลาดไปตัวหนึ่งหรอ?
> * ไอแซก นิวตัน: ไก่ที่อยู่นึ่งมีแนวโน้มว่ามันจะพักผ่อน. ไก่ที่เคลื่อนไหวมีแนวโน้มว่ามันจะข้ามถนน
>

อ้างอิง
-------

1. ↑  *The Knickerbocker, or The New York Monthly*, March 1847, p. 283.
2. ↑  *Potter's American Monthly* (1892), p. 319.
3. ↑  "Why Did the Chicken Cross the Road? Joke". *boyscouttrail.com*.

สารานุกรม
---------

* Robert Flach. "Why did the chicken cross the road? (science/philosophy)". *allauthors.com*. คลังข้อมูลเก่าเก็บจากแหล่งเดิมเมื่อ 2015-06-23. สืบค้นเมื่อ 2020-03-10.
* Ryan North. "Jokes explained: Why did the chicken cross the road?". *insaneabode.com*. คลังข้อมูลเก่าเก็บจากแหล่งเดิมเมื่อ 2019-12-21. สืบค้นเมื่อ 2020-03-10.
* Yves Roumazeilles (31 December 2006). "Why did the chicken cross the road? The story of a meme". *roumazeilles.net*. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2020-03-10.
* Vsauce (16 September 2012). "Why did the chicken cross the road?". *youtube.com*.
**แคนดี้** เป็นบริษัทผู้ผลิตเครื่องใช้ไฟฟ้าภายในบ้านของอิตาลีและเป็นบริษัทในเครือของไฮเออร์ บริษัทผู้ผลิตเครื่องใช้ไฟฟ้าภายในบ้านข้ามชาติของจีน

ประวัติ
-------

ย้อนกลับไปในปี ค.ศ. 1945 Eden Fumagalli Mechanical Workshop ในมอนซา ซึ่งเป็นผู้ผลิตเครื่องมือเครื่องจักร ได้ออกแบบ *Model 50* ซึ่งเป็นเครื่องซักผ้าสัญชาติอิตาลีเครื่องแรก ซึ่งเปิดตัวอย่างเป็นทางการที่งานแสดงสินค้ามิลานในปี ค.ศ. 1946 ในปีเดียวกันนั้น บริษัทแคนดี้ได้ก่อตั้งขึ้น

ธุรกิจเกี่ยวกับเครื่องใช้ไฟฟ้าภายในครัวเรือนเริ่มขึ้นเมื่อเอ็นโซ 1 ใน 3 พี่น้องตระกูลฟูมากัลลี ส่งไปรษณีย์มาจากสหรัฐอเมริกาเพราะเขาตกเป็นเชลยศึก โดยเป็นภาพวาดเครื่องซักผ้าแบบคร่าว ๆ นิโซ พี่ชาย/น้องชายของเขาเริ่มต้นการผลิตเครื่องใช้ไฟฟ้าร่วมกับ เอเดน พ่อของพวกเขา ซึ่งทำหน้าที่ออกแบบ พัฒนา และผลิตเครื่องซักผ้า เป็ปปิโน น้องชายคนเล็กเป็นผู้วางโครงสร้างการบริหารและการจัดการของบริษัท

การสนับสนุนกีฬา
---------------

### ฟอร์มูล่าวัน

เป็นส่วนหนึ่งของการขยายธุรกิจระหว่างประเทศของแคนดี้ ในคริสต์ทศวรรษที่ 1970 บริษัทตัดสินใจสนับสนุนทีมรถแข่งฟอร์มูล่าวัน ในช่วงกลางของฤดูกาล 1979 แคนดี้กลายเป็นผู้สนับสนุนทีมไทเรลล์ ซึ่งมีนักแข่งคือ Jean-Pierre Jarier และ Didier Pironi ไทเรลล์ประสบความสำเร็จในปี ค.ศ. 1979 โดยจบอันดับที่ 4 ในประเภททีมผู้สร้าง และ แคนดี้ยังคงเป็นผู้สนับสนุนทีมในฤดูกาล 1980 ในฤดูกาล 1981 แคนดี้เป็นผู้สนับสนุนทีม Toleman และเป็นผู้สนับสนุนทีม Ligier ในเวลาต่อมา แต่ในที่สุดก็ถอนตัวออกจากเอฟวัน

### สโมสรฟุตบอลลิเวอร์พูล

แคนดี้เป็นสปอนเซอร์เสื้อแข่งให้กับลิเวอร์พูลระหว่างปี ค.ศ. 1988 ถึง ค.ศ. 1992 โดยเปิดตัวครั้งแรกในเอฟเอแชริตีชีลด์ ปี 1988 ซึ่งพวกเขาชนะวิมเบิลดัน 2-1 และเป็นสปอนเซอร์เมื่อลิเวอร์พูลคว้าแชมป์ลีกในปี ค.ศ. 1990 และในช่วงภัยพิบัติฮิลส์โบโรในปี ค.ศ. 1989 แคนดี้ปรากฏครั้งสุดท้ายบนเสื้อแข่งของลิเวอร์พูลเมื่อวันที่ 9 พฤษภาคม ค.ศ. 1992 เมื่อพวกเขาเอาชนะซันเดอร์แลนด์ในเอฟเอคัพ รอบชิงชนะเลิศ 1992 โดยลิเวอร์พูลได้สปอนเซอร์ระยะยาวอย่างคาร์ลสเบิร์ก ซึ่งเป็นเบียร์สัญชาติเดนมาร์ก

ปัจจุบัน
--------

ทุกวันนี้ เครื่องใช้ไฟฟ้าภายในบ้านของแคนดี้ เป็นที่รู้จักมากขึ้นผ่านการทำการตลาดอย่างต่อเนื่องของแบรนด์ฮูเวอร์ และเคลวิเนเตอร์ เช่นเดียวกับในยุโรป แคนดี้มีโรงงานผลิตในอิหร่าน แคนดี้เพิ่งเข้าสู่ตลาดสมาร์ทโฮมด้วยการเปิดตัว Candy Bianca ซึ่งเป็นแอพที่ควบคุมเครื่องใช้ฟฟ้าภายในบ้านด้วยเสียง

เมื่อวันที่ 28 กันยายน ค.ศ. 2018 มีการประกาศว่า ไฮเออร์ บริษัทข้ามชาติของจีนได้เข้าซื้อกิจการของ ฮูเวอร์ แคนดี้ กรุ๊ป

อ้างอิง
-------

1. ↑  "Talk to your washing machine! - News - Smart Home Geeks". *Smart Home Geeks* (ภาษาอังกฤษแบบบริติช). 2017-10-24. สืบค้นเมื่อ 2017-10-26.
2. ↑  "Candy bought by China's Haier". *ANSA Italy*. สืบค้นเมื่อ 2019-07-03.
คณะทำงานของสันนิบาตมุสลิมที่ลาฮอร์
**สันนิบาตมุสลิมแห่งอินเดีย** (All-India Muslim League; ภาษาอูรดู: آل انڈیا مسلم لیگ) เป็นองค์กรที่ตั้งขึ้นเมื่อ พ.ศ. 2449 เพื่อพิทักษ์ผลประโยชน์ของมุสลิมในอินเดียในสมัยที่ยังเป็นอาณานิคมของอังกฤษ เมื่ออังกฤษเริ่มใช้พระราชบัญญัติอินเดีย พ.ศ. 2452 ที่ให้มีการเลือกผู้แทนของอินเดียได้ สันนิบาตนี้จึงเป็นพรรคการเมืองที่สำคัญของมุสลิมในอินเดีย 

การจัดตั้งสันนิบาตมุสลิมนี้ เกิดขึ้นหลังจากการแบ่งแคว้นเบงกอลของอังกฤษเป็นเบงกอลตะวันตกที่คนส่วนใหญ่นับถือศาสนาฮินดูกับเบงกอลตะวันออกที่ประชากรส่วนใหญ่เป็นมุสลิม ใน พ.ศ. 2448 ซึ่งมุสลิมในอินเดียเห็นด้วยแต่ผู้นับถือศาสนาฮินดูคัดค้าน ทำให้ชาวมุสลิมเชื่อมั่นในความคิดของเซอร์ไซยิด อาหมัด ข่านที่เห็นว่าผู้นับถือศาสนาฮินดูและมุสลิมเป็นคนละเชื้อชาติ จึงได้จัดตั้งสันนิบาตเพื่อปกป้องผลประโยชน์ของมุสลิม และยังเรียกร้องให้อังกฤษจัดตั้งเขตเลือกตั้งพิเศษเฉพาะชาวมุสลิม ซึ่งอังกฤษได้ดำเนินการตั้งแต่ พ.ศ. 2452 ผู้นำในระยะแรกของสันนิบาตมุสลิมคือ โมฮัมหมัด อาลี และได้ชักชวนมูฮัมหมัด อาลี จินนาห์ให้เข้ามาเป็นสมาชิกใน พ.ศ. 2456 หลังจากอาลีถึงแก่กรรมใน พ.ศ. 2473 มูฮัมมัด อิกบาลได้เป็นผู้นำต่อมา และเป็นผู้เสนอความคิดที่จะจัดตั้งรัฐมุสลิมขึ้นทางตะวันตกเฉียงเหนือของอินเดีย ซึ่งต่อมา เชาธารี ราห์มัด อาลีนำไปสานต่อเป็นแนวคิดการจัดตั้งปากีสถาน

ต่อมาจินนาห์ได้รับเลือกให้เป็นประธานสันนิบาตเมื่อ พ.ศ. 2477 ได้พยายามรณรงค์ให้สันนิบาตมุสลิมเป็นตัวแทนของมุสลิมทั้งประเทศแต่ได้รับการเลือกตั้งไม่เพียงพอที่จะเข้าร่วมรัฐบาล เยาวหราล เนรูห์ ประธานคองเกรสไม่รับสันนิบาตมุสลิมเข้าร่วมรัฐบาล โดยกล่าวว่าคองเกรสมีตัวแทนมุสลิมอยู่แล้ว สันนิบาตจึงได้ดำเนินการเรียกร้องให้จัดตั้งปากีสถานอย่างจริงจังโดยออกเป็นมติพรรคใน พ.ศ. 2483 เรียกว่ามติลาฮอร์หรือมติปากีสถาน แม้ว่าผู้นำคองเกรสรวมทั้งมหาตมะ คานธี จะคัดค้านการแยกปากีสถานแต่เมื่อเห็นว่าการคัดค้านจะทำให้นองเลือดเกิดขึ้นจึงยกเลิกการคัดค้าน ปากีสถานจึงได้เป็นประเทศเอกราช จินนาห์ได้เป็นผู้นำสูงสุดของประเทศแต่เขาเสียชีวิตด้วยมะเร็งปอดใน พ.ศ. 2491

หลังการเสียชีวิตของจินนาห์ และหลังการลอบสังหารลิยากัต ลี ข่าน คนสนิทของจินนาห์ใน พ.ศ. 2494 ทำให้บทบาทของสันนิบาตมุสลิมในปากีสถานลดลงเนื่องจากพรรคมีแต่แผนการในการจัดตั้งประเทศ แต่ไม่ได้เตรียมการในการบริหารประเทศใหม่ สมาชิกพรรคส่วนใหญ่เป็นมุสลิมในอินเดียที่พูดภาษาอูรดู และต่างไปจากคนท้องถิ่นที่พูดภาษาสินธีและภาษาปัญจาบ เมื่อกำหนดให้ภาษาอูรดูเป็นภาษาราชการจึงทำให้คนท้องถิ่นไม่พอใจ พรรคจึงได้รับการสนับสนุนน้อยลงจนหมดบทบาทในที่สุด

อ้างอิง
-------

* ศรีสุรางค์ พูลทรัพย์ **สันนิบาตมุสลิมแห่งอินเดีย** ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 113 - 116

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สันนิบาตมุสลิมแห่งอินเดีย**

* Government of Pakistan website เก็บถาวร 2005-03-23 ที่ เวย์แบ็กแมชชีน
* The Constitution of the Islamic Republic of Pakistan เก็บถาวร 2018-09-07 ที่ เวย์แบ็กแมชชีน
* Chronicles Of Pakistan
* Jinnah at a Meeting of the Muslim League 16-second QuickTime film clip
* Colloquium on the One Hundred Years of Muslim League at the University of Chicago, Nov 4, 2006
**เลินนาร์ด โจเซฟ วิคเตอร์ คอมเพจโน** หรือ **เลินนาร์ด คอมเพจโน** (อังกฤษ: Leonard Joseph Victor Compagno, Leonard Compagno) นักมีนวิทยาชาวอเมริกัน ผู้เชี่ยวชาญโดยเฉพาะเรื่องของปลาฉลาม

ดร.คอมเพจโนจบการศึกษาระดับปริญญาเอกจากมหาวิทยาลัยสแตนฟอร์ด เมื่อปี ค.ศ. 1979 ด้วยทุนการศึกษาของสถาบัน รวมถึงได้รับการทุนการศึกษาจากมหาวิทยาลัยฮาร์เวิร์ดด้วย เป็นอาจารย์พิเศษของมหาวิทยาลัยซานฟรานซิสโกสเตท ระหว่างปี ค.ศ. 1979 ถึงปี ค.ศ. 1985

ดร.คอมเพจโน ปัจจุบันเป็นหัวหน้าของศูนย์การวิจัยปลาฉลาม และภัณฑารักษ์ด้านปลา ของพิพิธภัณฑ์อิซิโกแอฟริกาใต้ ที่เคปทาวน์ เป็นผู้เชี่ยวชาญที่ได้รับการยอมรับในระดับสากลเกี่ยวกับปลาฉลาม เป็นผู้เชี่ยวชาญในระดับแนวหน้าของโลกเกี่ยวกับระบบร่างกาย การเปลี่ยนรูปร่างวิวัฒนาการซากดึกดำบรรพ์, สัตวภูมิศาสตร์ และความหลากหลายทางประวัติศาสตร์ธรรมชาติและการอนุรักษ์ปลาฉลาม เป็นรองประธานภูมิภาคกรรมการปลาฉลามของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) เป็นหนึ่งในกลุ่มผู้เชี่ยวชาญและที่ปรึกษาด้านการวิจัยสำหรับกองประมงขององค์การอาหารและการเกษตรแห่งสหประชาชาติ (FAO) ของสหประชาชาติ มีผลงานตีพิมพ์ยอดนิยมกว่า 200 เอกสารบทความ, รายงาน, เว็บไซต์, หนังสือและบทความต่าง ๆ เกี่ยวกับปลาฉลามและปลากระดูกอ่อนต่าง ๆ 

ในด้านการอนุกรมวิธาน เป็นหนึ่งในผู้อนุกรมวิธานปลากระเบนขาว (*Himantura signifer*) ซึ่งเป็นปลากระเบนน้ำจืดที่พบได้ในภูมิภาคเอเชียตะวันออกเฉียงใต้ด้วย

อ้างอิง
-------

1. ↑  ["DR. LEONARD JOSEPH VICTOR COMPAGNO (อังกฤษ)". คลังข้อมูลเก่าเก็บจากแหล่งเดิมเมื่อ 2011-09-06. สืบค้นเมื่อ 2011-10-06. DR. LEONARD JOSEPH VICTOR COMPAGNO (อังกฤษ)]
2. ↑  จาก Fishbase.org

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ  ***Leonard Compagno***
**สันนิบาตนักเรียนชาติสังคมนิยมเยอรมัน** (German: *Nationalsozialistischer Deutscher Studentenbund*, ย่อคำว่า **NSDStB**)ถูกก่อตั้งขึ่นในปี ค.ศ. 1926 โดยเป็นส่วนหนึ่งของพรรคนาซีโดยมีภารกิจในการรวบรวมการศึกษาระดับมหาวิทยาลัยและวิชาการชีวิตในกรอบแนวคิวมุมมองของชาติสังคมนิยม.ความเป็นระเบียบ(เช่นเดียวกับแผนกอื่นๆในพรรคนาซี)อย่างเคร่งครัดในความสอดคล้องกับ Führerprinzip (หรือ "หลักการผู้นำ")รวมถึงหลักการของ Machtdistanz (หรือ"มิติความแตกต่างในเรื่องของอำนาจ"-power distance). NSDStB เป็นที่อยู่ของสมาชิกที่เรียกว่า Kameradschaftshäusern("บ้านครู")และ(ตั้งแต่ ปี ค.ศ. 1930) สมาชิกได้สวมเสื้อสีน้ำตาลแบบคลาสสิกและติดตราสัญลักษณ์สวัสติกะที่โดดเด่น.

หลังความพ่ายแพ้ของเยอรมันในสงครามโลกครั้งที่สอง,พรรคนาซีรวมไปถึงหน่วยงานและองค์กรในสังกัดได้ถูกประกาศว่า "เป็นองค์กรอาชญากรรม"และถูกสั่งห้ามโดยสภาควบคุมฝ่ายสัมพันธมิตรในวันที่ 10 กันยายน ปี ค.ศ. 1945.

แหล่งข้อมูลอื่น
---------------

* Nationalsozialistische Deutsche Arbeiterpartei (NSDAP) 1933-1945
* Andreas Raith, Nationalsozialistischer Deutscher Studentenbund (NSDStB), 1926-1945, in: Bavarian history dictionary, 28 Feb 2011. Here: p.4
**มวยไทย ชูชัย** (ญี่ปุ่น: ムエタイ チューチャイ; อังกฤษ: Muay Thai Chūchai) หรือ **ชูชัย** เป็นนักมวยไทยจากการ์ตูนเรื่อง ทาคาคาเอะ!! ราเม็งแมน เขียนโดย ยูเดะทามาโกะ ซึ่งเป็นผู้เขียนเรื่องคินนิคุแมน

ประวัติตามท้องเรื่อง
--------------------

มวยไทย ชูชัย เป็นผู้ใช้วิชามวยไทยที่ทรงพลัง เพื่อพี่น้องที่หิวโหยของเขา ชูชัยมีส่วนร่วมในการแข่งขันของจักรพรรดิ หว่อง (อังกฤษ: Emperor Wong) และเขาก็ได้พบกับราเม็งแมนในครั้งนั้น ต่อมาชูชัยได้ปรากฏตัวขึ้นอีกครั้งในฐานะของสหายของราเม็งแมน และเป็นหนึ่งในสหายเพียงไม่กี่รายที่เป็นพันธมิตรแทนที่จะเป็นคู่แข่งกัน ชูชัยมีคุณสมบัติที่เรียกว่า นิคุทาอิ เมนุกิ คาตานะ (ญี่ปุ่น: 肉体麺打斬刀; อังกฤษ: Noodle Body Blade) ซึ่งเป็นการสับร่างกายของศัตรูให้เหมือนกับเป็นก๋วยเตี๋ยวราเม็ง ทว่า เขาเคยใช้ท่าไม้ตายนี้เพียงครั้งเดียวเท่านั้น ตามเนื้อเรื่องระบุว่า ชูชัยเคยถูก อี้ ปิง ขง (อังกฤษ: Yii Ping Kong) จากซาอุดิอาระเบียเล่นงาน ก่อนที่ชูชัยจะถูก โกมุเคน โชวริว (อังกฤษ: Gomuken Chouryuu) สังหารลงในเวลาต่อมา

การปรากฏตัวในสื่ออื่น
---------------------

นอกจากนี้ มวยไทย ชูชัย ยังมีบทบาทในการ์ตูนแอนิเมชันเรื่อง ทาคาคาเอะ!! ราเม็งแมน (ญี่ปุ่น: 闘将!!拉麺男; อังกฤษ: Tatakae!! Ramenman) ซึ่งออกฉายครั้งแรกที่ประเทศญี่ปุ่น ณ วันที่ 10 มกราคม — 11 กันยายน ค.ศ. 1988 ด้วยเช่นกัน (ชาวญี่ปุ่นผู้ให้เสียงพากย์มวยไทย ชูชัย คือ ฮิเดะยุกิ โฮะริ)

การตอบรับ
---------

**มวยไทย ชูชัย** ตัวละครการ์ตูนเรื่อง *ทาคาคาเอะ!! ราเม็งแมน* ในรูปแบบของหุ่นไวนีล
ครั้งหนึ่งมีการผลิตหุ่นไวนีล มวยไทย ชูชัย ขึ้นเพื่อเป็นของเล่นสำหรับเด็ก จัดจำหน่ายโดยบริษัทบันได (ในปี ค.ศ. 1987) เช่นเดียวกับตัวละครอื่น ๆ ในราเม็งแมนด้วยเช่นกัน (ปัจจุบัน หุ่นไวนีล มวยไทย ชูชัย ถือเป็นของสะสมเกี่ยวกับมวยไทยอีกหนึ่งรายการที่หายากมาก)

อ้างอิง
-------

1. ↑  当方、ボーカル・ラーメンマン！ (ญี่ปุ่น)
2. ↑  塩ビ人形コレクション　-主に80年代以降の無彩色塩ビ人形(消しゴム)に関するブログ (ญี่ปุ่น)

แหล่งข้อมูลอื่น
---------------

* ข้อมูลที่เกี่ยวข้องกับ "มวยไทย ชูชัย" (อังกฤษ)
* Tatakae!! Ramenman (Toei Animation site)


| * ด
* ค
* ก
ตัวละครที่เป็นนักมวยไทย |
| --- |
| ชาวไทย | ไทย เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ |
| ชาวตะวันออก | ญี่ปุ่น เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ • ฮ่องกง โก ฮิบิกิ • มองโกเลีย ชิราโตะ • เกาหลีใต้ เฟย์ |
| ชาวตะวันตก | สหรัฐ แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ • ฝรั่งเศส คิง • จันนี่ • อิตาลี แบรด เบิร์นส์ • ลูซซูเรีย |
| ไม่ระบุสัญชาติ | ไม่ทราบประเทศ แดร๊กคิวล่าแมน • พัมพุต • โมคุจิน • อันโนว์ |
| อื่นๆ | คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม |
| ดูเพิ่ม | มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์ |
| หมวดหมู่ **หมวดหมู่** |
พระพุทธรูปอมิตาภะแห่งโคโตกูอิง
**โคโตกูอิง** (ญี่ปุ่น: 高徳院; โรมาจิ: *Kōtoku-in*, แปลว่า "ที่พักอันมีความดีอันสูงส่ง") เป็นวัดพุทธในเมืองคามากูระ จังหวัดคานางาวะ ประเทศญี่ปุ่น

วัดนี้เป็นที่รู้จักจากพระพุทธรูปไดบุตสึ ซึ่งเป็นพระพุทธรูปอมิตาภะองค์ใหญ่หล่อจากบรอนซ์ตั้งอยู่กลางแจ้ง เป็นสัญลักษณ์ที่มีชื่อเสียงที่สุดอย่างหนึ่งของญี่ปุ่น พระพุทธรูปองค์นี้สูง 13.35 เมตร หนักประมาณ 93 ตัน เป็นพระพุทธรูปที่ใหญ่เป็นอันดับสองในญี่ปุ่น รองจากพระพุทธรูปในวัดโทได จังหวัดนาระ

ประวัติของพระพุทธรูปอาจย้อนหลังไปถึงเมื่อปี พ.ศ. 1795 (ค.ศ. 1252) ในยุคคามากูระ โดยบันทึกของทางวัดมีการบันทึกไว้ว่ามีการสร้างพระพุทธรูปบรอนซ์ขึ้น แต่ไม่เป็นที่แน่ชัดว่าจะเป็นพระพุทธรูปองค์ที่เห็นอยู่ในปัจจุบันนี้หรือไม่ ตามบันทึกนั้น พระพุทธรูปถูกสร้างขึ้นในโบสถ์ไม้ แต่อาคารโบสถ์ได้พังทลายลงเนื่องจากถูกคลื่นสึนามิซัด ซึ่งน่าจะเกิดขึ้นในช่วงเวลาหนึ่งในยุคมูโรมาจิ ปลายศตววรษที่ 15 แต่พระพุทธรูปยังคงอยู่

พระพุทธรูปไดบุตสึ
-----------------

พระพุทธรูปไดบุตสึแห่งคามากูระ
เชื่อกันว่า พระพุทธรูปนี้สร้างขึ้นเมื่อปี พ.ศ. 1795 (ค.ศ. 1252) ตามประสงค์ของพระโจโค ซึ่งเป็นผู้รวบรวมเงินบริจาคเพื่อการก่อสร้าง ส่วนช่างแกะสลักคือโอเนะ โกโรเอมงและทันจิ ฮิซาโตโมะ

หลังจากที่โบสถ์พังทลายลงจากคลื่นสึนามิ พระพุทธรูปนี้ก็ตั้งอยู่กลางแจ้งมาตั้งแต่นั้น และในปี 1960-1961 ได้มีการบูรณะพระพุทธรูปให้มีความคงทนมากขึ้นเพื่อป้องกันไม่ให้พังทลายจากเหตุแผ่นดินไหว

### รายละเอียด

* น้ำหนัก; 93 ตัน
* ความสูงทั้งองค์; 13.35 เมตร
* ความสูงของพระพักตร์; 2.35 เมตร
* ความยาวของพระเนตร; 1.0 เมตร
* ความยาวของพระโอษฐ์; 0.82 เมตร
* ความยาวของพระกรรณ; 1.90 เมตร
* ความกว้างหน้าตัก; 9.10 เมตร


คอมมอนส์ มีภาพและสื่อเกี่ยวกับ:  
**โคโตกูอิง**
**มหกรรมปั้นทรายโลกของไทย** (World Sand Sculpture Festival of Thailand) หรือปราสาททราย เริ่มเปิดให้ชมตั้งแต่วันที่ 28 พฤศจิกายน พ.ศ. 2550 มีพื้นที่จอดรถ 500 คัน เป็นการปั้นทรายในด้านศิลปกรรมต่าง ๆ ของทั่วโลก และในไทย ภายหลังได้เปลี่ยนชื่อเป็น ปราสาททราย อยู่ด้านหลัง ห้างบิ๊กซี (เดิมเป็นห้างคาร์ฟูร์)

ประวัติ
-------

งานมหกรรมปั้นทรายโลกได้ถือกำเนิดเมื่อ 14 ปี มาแล้วในแถบทวีปยุโรป มีการจัดสร้างประติมากรรมทรายขนาดใหญ่ทั้งกลางแจ้งและภายในอาคาร ในประเทศต่างๆ โดยเฉพาะในประเทศเนเธอร์แลนด์มีการจัดงานหลายครั้ง ในปี 2007 งานที่ Haarlemmermeer เป็นงานมหกรรมปั้นทรายภายในอาคารที่ใหญ่ที่สุดของโลก

การจัดแสดงการปั้นทรายที่กรุงเฮก เนเธอร์แลนด์ ในเดือนพฤษภาคม-มิถุนายน ปี 2008
ความเป็นมาในประเทศไทย นาย Klass Eppo Vogel ได้วางแผนการจัดงานมหกรรมปั้นทรายโลก ได้ทำการค้นคว้าการสร้างสิ่งก่อสร้างปั้นทรายโลกในประเทศไทย บริษัท เอ็ดดูเทนเม้นท์ เพลนเน็ท จำกัด ได้ร่วมมือกับ สำนักงานเทศบาลเมืองฉะเชิงเทรา ได้จัดงานนี้ขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในวโรกาสมหามงคลเฉลิมพระชนมายุ 80 พรรษา ด้วยผลงานกว่า 30 ชิ้นงาน การจัดงานมหกรรมปั้นทราย เป็นที่นิยมในทวีปยุโรป โดยเคยจัดงานมาแล้ว ในประเทศ เยอรมนี อังกฤษ ฝรั่งเศส เบลเยี่ยม ฮอลแลนด์ ฯลฯ

พื้นที่จัดแสดง
--------------

จัดแสดงได้ 3 โซนคือ

โซนที่ 1 จัดแสดงราศีต่างๆ และเทพประจำวันเกิด

โซนที่ 2 จัดแสดงที่มืด พร้อม แสง สี เสียง เป็นศิลปวัฒนธรรมไทย รวมทั้งละครในเรื่องราวต่าง ๆ ของไทย ตัวอย่างเช่น สุดสาคร นางเงือก พระอภัยมณี เหรียญหลวงปู่ทวดแห่งวัดช้างให้ ศึกยุทธหัตถี วัดโสธรวรารามวรวิหาร กินรี อนุสาวรีย์สุนทรภู่ วัดพระศรีรัตนศาสดาราม หนุมานอ้าปาก รูปปั้นยักษ์ นางผีเสื้อสมุทร 

โซนที่ 3 เป็นส่วนของการจัดการแสดงประติมากรรมทรายนานาชาติ ที่จัดแสดงไว้อย่าง เช่น กำแพงเมืองจีน กองทัพทหารแห่งราชวงศ์ฉิน มังกรของประเทศจีน โรงอุปรากรซิดนีย์ หอนาฬิกาบิ๊กเบน ฯลฯ

รายชื่อนักปั้นทรายจากทั่วโลกและไทย
----------------------------------

* นาย มาร์ติน เท็ดเดอร์ (สวิตเซอร์แลนด์ สวิตเซอร์แลนด์)
* นาย Klaas Eppo Vogel ผู้อำนวยการบริษัทอินแอ็กซี่, (เนเธอร์แลนด์ เนเธอร์แลนด์)
* นาย Enguerrand David (เบลเยียม เบลเยียม)
* นาย Nico Haven (เนเธอร์แลนด์ เนเธอร์แลนด์)
* นาย Michiel Jo Van Der Boom (เนเธอร์แลนด์ เนเธอร์แลนด์)
* นาย Jakub Zimaceke (เช็กเกีย สาธารณรัฐเช็ก)
* นาย Sybren Klaas Huizinga (เนเธอร์แลนด์ เนเธอร์แลนด์)
* นาย Jeroen Advocaat (เนเธอร์แลนด์ เนเธอร์แลนด์)
* อาจารย์ไพบูลย์ พันธุ์ไชยา (ไทย ไทย)
* นาย Martin Alexander Rijerse (กรีซ กรีซ)
* นาย Kevin Bender Crawford (สหรัฐ สหรัฐอเมริกา)
* นาย Laurentius Borst (ออสเตรเลีย ออสเตรเลีย)
* นาย Jan Willem Wiersinge (เนเธอร์แลนด์ เนเธอร์แลนด์)
* นาง Hanneke Supply (เบลเยียม เบลเยียม)
* นาย Fergus Oliver Mul Vany (สาธารณรัฐไอร์แลนด์ ไอร์แลนด์)
* นาย Dave Brian Wille (อิตาลี อิตาลี)
* นายชนาธิป ชื่นบำรุง (ไทย ไทย)

แหล่งข้อมูลอื่น
---------------

* เว็บไซต์ทางการ เก็บถาวร 2012-01-19 ที่ เวย์แบ็กแมชชีน
* รายการงานมหกรรมปั้นทรายโลกในประเทศต่างๆ เก็บถาวร 2008-07-29 ที่ เวย์แบ็กแมชชีน
* ข้อมูลมหกรรมปั้นทรายโลก+
* รวมภาพและคำอธิบายของมหกรรมปั้นทรายโลก เก็บถาวร 2008-12-11 ที่ เวย์แบ็กแมชชีน
* วีดิทัศน์ตัวอย่างของปราสาททราย
* รายละเอียดข้อมูลของมหกรรมปั้นทรายโลก
* ข้อมูลมหกรรมปั้นทรายโลก เก็บถาวร 2008-09-27 ที่ เวย์แบ็กแมชชีน
**พลเอกทหารยานเกราะ** (เยอรมัน: *General der Panzertruppe*) เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท (*Generalleutnant*) แต่อยู่ต่ำกว่าพลเอกอาวุโส (*Generaloberst*) และจอมพล (*Generalfeldmarschall*)

ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ (*General der Infanterie*), พลเอกทหารม้า (*General der Kavallerie*), พลเอกทหารปืนใหญ่ (*General der Artillerie*) , พลเอกทหารช่าง (*General der Pioniere*), พลเอกทหารภูเขา (*General der Gebirgstruppe*) และพลเอกทหารสื่อสาร (*General der Nachrichtentruppe*)

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (*General der Luftwaffe*), พลเอกทหารพลร่ม (*General der Fallschirmtruppe*), พลเอกทหารปืนใหญ่ต่อต้านอากาศยาน (*General der Flakartillerie*), พลเอกทหารสื่อสารอากาศ (*General der Luftnachrichtentruppe*) และพลเอกทหารนักบิน (*General der Flieger*)

พลเอกทหารยานเกราะที่มีชื่อเสียง
-------------------------------

* ไฮนทซ์ กูเดรีอัน (ดำรงยศ 1938–1940)
* ฮัสโซ ฟ็อน มันท็อยเฟิล
* วิลเฮล์ม ริทเทอร์ ฟอน โทมา
* เลโอ ไกร ฟ็อน ชเวพเพินบวร์ค
* วัลเทอร์ เว็งค์
* ไฮน์ริช เอเบอร์บัค

ดูเพิ่ม
-------

* การเปรียบเทียบยศทหารแวร์มัคท์
* ยศและเครื่องหมายของวัฟเฟิน-เอ็สเอ็ส
"**พลีสโฮเมอร์ ดอนท์แฮมเมอร์เอม**" (Please Homer, Don't Hammer 'Em; ได้โปรดล่ะโฮมเมอร์ อย่าตอกค้อนพวกมันเลย) เป็นตอนที่สามจาก *เดอะซิมป์สันส์*’ ซีซันที่ 18 ออกอากาศครั้งแรกบนช่องฟอกซ์ในสหรัฐ เมื่อวันที่ 24 กันยายน 2006 ในตอนนี้ มาร์จได้เรียนรู้การช่างไม้แต่ต้องใช้โฮเมอร์มาเป็นฉากหน้าบังเมื่อเธอต้องการสร้างรายได้จากความสามารถของเธอ เนื่องจากไม่มีชาวสปริงฟีลด์คนไหนเลยที่จะเชื่อว่าผู้หญิงทำงานช่างไม้ได้ ในขณะเดียวกันครูใหญ่สกินเนอร์ กับ บาร์ท ได้ต่อสู้กันเมื่อบาร์ทพบว่าสกินเนอร์แพ้ถั่วลิสง และสกินเนอร์ก็พบว่าบาร์ทแพ้กุ้ง ทั้งสองต่อสู้กันและจบลงที่ย่านชาวไทยในสปริงฟีลด์ ชื่อว่าลิทเทิลบางกอก (Little Bangkok) เป็นการปรากฏตัวไม่กี่ครั้งของฉากที่เกี่ยวข้องกับประเทศไทยในเดอะซิมป์สันส์

ตอนนี้เป็นผลงานเขียนของ Matt Warburton และกำกับโดย Mike B. Anderson กับ Ralph Sosa ในการถ่ายทอดครั้งแรกมีผู้เข้าชม 9.72 ล้านคน

อ้างอิง
-------

1. 1 2 3 4  "The Simpsons: "Please Homer, Don't Hammer 'Em"". The Futon Critic. สืบค้นเมื่อ 2008-05-25.
2. ↑  Simpsons Channel ratings: "Please Homer, Don't Hammer 'Em" เก็บถาวร พฤษภาคม 14, 2008 ที่ เวย์แบ็กแมชชีน
ในวิชาแพทยศาสตร์ การมี**ทรานซามิเนสสูง**ซึ่งโดยทั่วไปได้แก่ อะลานีนทรานซามิเนส (ALT) และแอสปาร์เตดทรานซามิเนส (AST) อาจเป็นตัวบ่งชี้การบาดเจ็บของตับ ค่าพิสัยปกติของ ALT และ AST อยู่ที่ 8-40 U/L โดยทรานซามิเนสสูงเล็กน้อยสังเกตว่าขีดจำกัดอาจสูงถึง 250 U/L การเพิ่มขึ้นที่ชักนำจากยาเช่นที่พบในการใช้สารต้านวัณโรคอย่างไอโซไนอะซิด (isoniazid) ตรงแบบจำกัดไม่เกิน 100 U/L สำหรับ ALT และ AST โรคตับแข็งหรือตับวายเร็วร้าย (fulminant liver failure) เหตุจากตับอักเสบตรงแบบมีค่า ALT และ AST >1000 U/L ทรานซามิเนสสูงที่คงอยู่ไม่เกินหกเดือนเรียกว่า "เฉียบพลัน" ส่วนที่นานกว่านั้นเรียก "เรื้อรัง"

พยาธิสรีรวิทยา
--------------

ตับมีทรานซามิเนสเพื่อสังเคราะห์และย่อยสลายกรดอะมิโนและแปลงโมเลกุลเก็บพลังงาน ความเข้มข้นของทรานซามิเนสในซีรัม (ส่วนของเลือดที่ไม่มีเซลล์) ปกติมีค่าต่ำ อย่างไรก็ดี หากตับได้รับความเสียหาย เยื่อเซลล์ตับจะให้ซึมผ่านได้มากขึ้น และเอ็นไซม์บางส่วนจะรั่วเข้าสู่การไหลเวียนโลหิต 

ทรานซามิเนสสองตัวที่ตรวจวัดโดยทั่วไปคือ อะลานีนทรานซามิเนส (ALT) และ แอสปาร์เตดทรานซามิเนส (AST) ระดับเอ็นไซม์ที่สูงขึ้นไวต่อการบาดเจ็บของตับ หมายความว่ามีโอกาสพบได้หากมีการบาดเจ็บของตับ สาเหตุที่อาจทำให้ระดับ ALT สูง ได้แก่ การอักเสบของตับ (ตับอักเสบเอ บีและซี ไข้จากไวรัสเฉียบพลัน การดื่มแอลกอฮอล และโรคตับอ่อน) 

ปกติพบ ALT เฉพาะในตับ ส่วน AST พบในตับมากที่สุด แต่ยังพบปริมาณค่อนข้างมากในกล้ามเนื้อหัวใจและกล้ามเนื้อโครงร่าง และค่าเอ็นไซม์อาจสูงได้ในภาวะอื่น เช่น ความผิดปกติของไทรอยด์ โรคของซีลิแอ็ก และความผิดปกติของกล้ามเนื้อ ตลอดจนสารพิษและยาหลายชนิด 

การวัด ALT และ AST เคยใช้วินิจฉัยโรคกล้ามเนื้อหัวใจตายเหตุขาดเลือด แม้ปัจจุบันเปลี่ยนไปใช้เอ็นไซม์ตัวใหม่และการทดสอบโปรตีนที่จำเพาะกับความเสียหายต่อหัวใจมากกว่าแล้ว

บทบาทในการวินิจฉัย
------------------

โดยทั่วไป ความเสียหายไม่ว่ามากหรือน้อยต่อตับทำให้ระดับทรานซามิเนสสูงขึ้นปานกลาง แต่การวินิจฉัยจะต้องสังเคราะห์จากสารสนเทศหลายอย่าง รวมทั้งประวัติผู้ป่วย การตรวจร่างกาย และอาจรวมการถ่ายภาพและการตรวจทางห้องปฏิบัติการอย่างอื่น อย่างไรก็ดี ค่าทรานซามิเนสที่สูงมาก ๆ ส่อว่ามีความเสียหายต่อตับอย่างรุนแรง เช่น ตับอักเสบจากไวรัส ตับขาดเลือด หรือยาหรือสารพิษ กระบวนการของโรคส่วนใหญ่ทำให้ ALT สูงกว่า AST ส่วนระดับ AST ที่สูงกว่า ALT เกินสองหรือสามเท่าเข้าได้กับโรคตับจากแอลกอฮอล และค่าเอ็นไซม์ที่สูงเกิน 1,000 สัมพันธ์กับตับอักเสบเหตุขาดเลือด

อ้างอิง
-------

1. ↑  Giboney PT (March 2005). "Mildly Elevated Liver Transaminase Levels in the Asymptomatic Patient". *Am Fam Physician*. **71** (6): 1105–10. PMID 15791889. คลังข้อมูลเก่าเก็บจากแหล่งเดิมเมื่อ 2007-09-26. สืบค้นเมื่อ 2020-06-11.
2. ↑  Oh, RC; Hustead, TR (1 November 2011). "Causes and evaluation of mildly elevated liver transaminase levels". *American Family Physician*. **84** (9): 1003–8. PMID 22046940.
3. ↑  Raurich JM, Pérez O, Llompart-Pou JA, Ibáñez J, Ayestarán I, Pérez-Bárcena J (July 2009). "Incidence and outcome of ischemic hepatitis complicating septic shock". *Hepatol. Res*. **39** (7): 700–5. doi:10.1111/j.1872-034X.2009.00501.x. PMID 19473435.
**วลาดีมีร์ โบรีโซวิช ครัมนิค** (รัสเซีย: Влади́мир Бори́сович Кра́мник; 25 มิถุนายน ค.ศ. 1975 — ) เป็นนักหมากรุกสากลระดับแกรนด์มาสเตอร์ชาวรัสเซีย เขาเป็นแชมป์โลกหมากรุกสากลคลาสสิกตั้งแต่ ค.ศ. 2000 ถึง 2006 และเป็นแชมป์โลกหมากรุกสากลอย่างไร้ข้อโต้แย้ง ตั้งแต่ปี ค.ศ. 2006 ถึง 2007 ได้รับรางวัลเหรียญทองสามเหรียญในประเภททีมและสามเหรียญรางวัลในประเภทบุคคลจากการแข่งขันโอลิมปิกหมากรุกสากล

ในเดือนตุลาคม ค.ศ. 2000 เขาเป็นฝ่ายชนะแกรี คาสปารอฟ ในศึกการแข่งขันที่กรุงลอนดอน และกลายเป็นแชมป์โลกหมากรุกสากลคลาสสิก ในช่วงปลายปี ค.ศ. 2004 ครัมนิคประสบความสำเร็จในการรักษาชื่อของเขากับผู้ท้าชิงที่ชื่อปีเตอร์ เลโก ในนัดอันดับเสมอกันที่บริสซาโก ประเทศสวิตเซอร์แลนด์ ในเดือนตุลาคม ค.ศ. 2006 ครัมนิค ซึ่งเป็นแชมป์โลกหมากรุกสากลคลาสสิก ได้เป็นฝ่ายชนะเจ้าของตำแหน่งแชมป์โลกสมาพันธ์หมากรุกโลกที่ชื่อเวเซลิน โทปาลอฟ ในนัดรวมแชมป์ หมากรุกสากลชิงแชมป์โลก 2006 ผลที่ตามมา ครัมนิคได้เป็นแชมป์โลกอย่างไร้ข้อโต้แย้งเป็นคนแรก โดยเป็นผู้ครองตำแหน่งผู้ชนะทั้งรายการของสมาพันธ์หมากรุกโลกและรายการคลาสสิก นับตั้งแต่คาสปารอฟหลุดตำแหน่งออกจากรายการของสมาพันธ์หมากรุกโลกในปี ค.ศ. 1993 ส่วนในปี ค.ศ. 2007 ครัมนิคก็ได้เป็นฝ่ายแพ้พ่ายต่อวิศวนาถัน อานันท์ ผู้ซึ่งชนะการแข่งหมากรุกสากลชิงแชมป์โลก 2007 ขึ้นนำครัมนิค แล้วเขาก็ได้ท้าชิงกับอานันท์อีกครั้งในหมากรุกสากลชิงแชมป์โลก 2008 เพื่อกู้ชื่อกลับคืนมา แต่แล้วเขาก็เป็นฝ่ายปราชัย

หมากรุกไทย
----------

วลาดีมีร์ ครัมนิค ยังเป็นผู้ให้ความสนใจต่อหมากรุกไทยตั้งแต่อายุ 28 ปี ซึ่งเขาพบว่าเป็นเกมที่ต้องใช้กลยุทธ์มากกว่าหมากรุกสากล ที่ต้องมีการวางแผนอย่างระมัดระวังในช่วงท้ายเกม นอกจากนี้ ครัมนิคยังหมายที่จะทำศึกหมากรุกไทยและสากลกับรำลึก ธีระพงษ์ (ต๋อ ปากน้ำ) ผู้เป็นแชมป์หมากรุกไทยแห่งจังหวัดสมุทรปราการ

อ้างอิง
-------

1. ↑  "FIDE Rating List :: January 1996". OlimpBase.
2. ↑  "Men's Chess Olympiads: Vladimir Kramnik". OlimpBase. คลังข้อมูลเก่าเก็บจากแหล่งเดิมเมื่อ 2011-05-19. สืบค้นเมื่อ 1 January 2012.
3. ↑  Kramnik plays Makruk Thai by Dr. René Gralla.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วลาดีมีร์ ครัมนิค**

* วลาดีมีร์ ครัมนิค player profile at Chessgames.com
* เว็บไซต์ทางการ
* แม่แบบ:OlimpBase player
* Frederic Friedel: *Kramnik on health, plans – and computers.* ChessBase, 13 March 2006.
* Pavel Matocha: *Interview with Vladimir Kramnik.* LatesChess, 25 July 2008.
* Marina Makarycheva: *Indepth interview with Vladimir Kramnik.* ChessBase, 4 November 2013. Retrieved 25 January 2014.

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* สเปน
* ฝรั่งเศส (ข้อมูล)
* เยอรมนี
* สหรัฐ
* เช็กเกีย
* เนเธอร์แลนด์

 |
| อื่น ๆ | 
* Faceted Application of Subject Terminology

 |
Error เพลงโดยPeter Allen

**ไอสติลคอลออสเตรเลียโฮม** (อังกฤษ: "**I Still Call Australia Home**") เป็นเพลงที่เขียนและแสดงโดย Peter Allen ใน ค.ศ. 1980 เพลงกล่าวถึงความความหวนหาของชาวออสเตรเลียนในต่างประเทศที่มีต่อมาตุภูมิ

นัยสำคัญในวัฒนธรรมออสเตรเลีย
----------------------------

เพลงได้ถูกใช้เพื่อกิจกรรมเกี่ยวกับความรักชาติและความคิดถึงบ้านเกิด ตัวอย่างสำคัญได้แก่โฆษณาโทรทัศน์ของสายการบินควอนตัส ซึ่งขับร้องโดยรักน้องเดี่ยวหรือประสานเสียงโดยวงเยาวชน เพลงนี้ยังคงใช้อยู่ในวิดีโอความปลอดภัยฉบับ ค.ศ. 2020 โดยเพลงเวอร์ชันได้นำไปใช้ในประวัติศาสตร์ 100 ปีของสายการบิน

ในโอลิมปิกฤดูร้อน 1984 รายการพิเศษ *Opening Gala* ในลอสแอนเจลิส Olivia Newton-John ได้ร้องเพลงนี้จากจากซิดนีย์ร่วมกับวงประสานเสียง ผสมกับเพลง "Waltzing Matilda" จากนั้นทั้งสองเพลง ก็ใช้ในการแสดงประวัติชีวิตของ Allen *The Boy from Oz* ซึ่งมี Hugh Jackman แสดงเป็น Allen

"I Still Call Australia Home" ถูกบันทึกไว้เป็นส่วนหนึ่งของ Sounds of Australia registry โดย National Film and Sound Archive ใน ค.ศ. 2013

ภาษาอังกฤษของออสเตรเลียของคนรุ่นก่อน คำว่า "home" (บ้าน) มีความหมายถึงสหราชอาณาจักร ดังนั้นในเพลงนี้ "calling Australia home" (เรียกออสเตรเลียว่าบ้าน) ในเป็นการสร้างอัตลักษณ์ใหม่ของออสเตรเลียที่สะท้อนความเป็นจริงของคนในยุคปัจจุบัน

อ้างอิง
-------

1. ↑  Duncan Macleod. "Qantas I Still Call Australia Home". The Inspiration Room Daily. คลังข้อมูลเก่าเก็บจากแหล่งเดิมเมื่อ 2020-11-27. สืบค้นเมื่อ 2 July 2009.
2. ↑  "Qantas Safety Video". *Qantas*. 2020-02-25. สืบค้นเมื่อ 2020-09-10 – โดยทาง YouTube.
3. ↑  National Film and Sound Archive: Sounds of Australia.
4. ↑  
แม่แบบ:Oed - "Formerly used with reference to Britain by inhabitants of (former) British dependencies [...]."

แหล้งข้อมูลอื่น
---------------

* *I Still Call Australia Home* TVC (2004)
* Lyrics: Peter Allen - *I Still Call Australia Home*
* *I Still Call Australia Home* performed in French by Sylvie Boisel
**สจวร์ต แฟนซี** (อังกฤษ: Stuart Fancy) เกิดวันที่ 2 มกราคม ค.ศ. 1959 ที่กรุงลอนดอน ประเทศอังกฤษ เป็นนักกีฬาหมากรุกสากลระดับเอฟไอดีอีมาสเตอร์ (เอฟเอ็ม) ชาวปาปัวนิวกินี

อาชีพหมากรุกสากล
----------------

แฟนซีเป็นสมาชิกทีมหมากรุกสากลลอยด์แบงค์บริติชจูเนียร์ตั้งแต่ ค.ศ. 1971 ถึง 1974 และหลังจากนั้นก็หยุดพักจากการเล่นหมากรุก เขาได้ย้ายไปยังประเทศปาปัวนิวกินีใน ค.ศ. 1982 และเริ่มเล่นหมากรุกอีกครั้ง

แฟนซีเป็นตัวแทนของประเทศปาปัวนิวกินีเข้าแข่งขันโอลิมปิกหมากรุกสากลเจ็ดสมัยตั้งแต่ ค.ศ. 1982 ถึง 2012 โดยเล่นบนบอร์ด 1 ตั้งแต่ ค.ศ. 2002 ผลการแข่งขันที่ดีที่สุดของเขาคือการชนะรางวัลเหรียญทองประเภทบุคคลในกระดานสำรองที่ 2 ของการแข่งโอลิมปิกหมากรุกสากลครั้งที่ 25 ที่ลูเซิร์น ใน ค.ศ. 1982 และเหรียญเงินในกระดาน 2 ของการแข่งโอลิมปิกหมากรุกสากลครั้งที่ 30 ที่กรุงมะนิลา ใน ค.ศ. 1992 แฟนซีได้รับการจัดให้อยู่ในระดับเอฟไอดีอีมาสเตอร์ใน ค.ศ. 2012 สำหรับผลงานของเขาในโอลิมปิกหมากรุกสากล ค.ศ. 1992

แฟนซีเข้าแข่งขันรายการหมากรุกสากลชิงแชมป์โอเชียเนียใน ค.ศ. 2002 และ 2007 นอกจากนี้ เขายังเข้าแข่งหมากรุกสากลชิงแชมป์เอเชียครั้งที่ 6 ที่เซบูซิตี ใน ค.ศ. 2007

การแข่งขันที่โดดเด่น
--------------------

* Ben Magana vs Stuart Fancy, 37th Chess Olympiad (2006), Sicilian Defence: Rossolimo Attack, (B30), 0-1
* Stuart Fancy vs Mirabeau Maga, 6th Asian Individual Championship (2007), Sicilian Defence: Accelerated Dragon, (B06), 1-0

อ้างอิง
-------

1. ↑  Stuart Fancy FIDE rating history, www.olimpbase.org
2. 1 2  Stuart Fancy FIDE player profile, www.fide.com
3. ↑  Stuart Fancy player profile, www.chessgames.com
4. ↑  Stuart Fancy Chess Olympiad Statistics, www.olimpbase.org
5. ↑  25th Chess Olympiad, Lucerne 1982 Individual Medals, www.olimpbase.org
6. ↑  30th Chess Olympiad, Manila 1992 Individual Medals, www.olimpbase.org
7. ↑  The Week in Chess 392, 13 May 2002 เก็บถาวร 2012-10-07 ที่ เวย์แบ็กแมชชีน Mark Crowther
8. ↑  Oceania Zonal 2007 ChessChat Forum
9. ↑  6th Asian Individual Championship The Week in Chess #673 (1 Oct 2007), Mark Crowther
**พยัคฆ์ร้าย ค่ายพระกาฬ** หรือ **13 พยัคฆ์ร้าย ค่ายพระกาฬ**  (อังกฤษ: The Heroic Ones, The Heroic Ones 13) เป็นภาพยนตร์กำลังภายใน ออกจำหน่ายในปี ค.ศ. 1970 กำกับโดย จาง เชอะ  นำแสดงโดย ตี้ หลุง, เดวิด เจียง

เนื้อเรื่องย่อ
--------------

ปลายราชวงศ์ถังจอมโจรหวังเฉาได้เข้าตีและพิชิตเมืองฉางอันได้สำเร็จ หลี่เค่อยู่พร้อมด้วยลูกชาย 13 คน ได้ยกทัพไปปราบหวังเฉา ชุนเสียนต้องการนำทัพออกไปปราบพวกหวังเฉา แต่หลี่เค่อยู่ไม่ไว้ใจให้เขาทำงานใหญ่ และเมื่อชุนเสียนน้องคนสุดท้องจับแม่ทัพของหวังเฉาได้ เค่อยู่จึงให้เขานำทัพแทน สร้างความไม่พอใจแก่ชุนเสียนเป็นอย่างมาก ซูเหวิน แม่ทัพเมืองเบี้ยหลิงอิจฉาในความสำเร็จของเค่อยู่ และต้องการมีอำนาจในราชวงศ์ จึงแกล้งจัดงานเลี้ยงต้อนรับเค่อยู่และลูกชาย หลังจากทุกคนเมาได้ที่ก็ส่งคนเข้ามาสังหารเค่อยู่ ทำให้ลูกชายคนหนึ่งต้องตาย ต่อมาชุนเส้าพบว่าชุนเสียนมีส่วนรู้เห็นด้วย ชุนเสียนจึงแอบไปขโมยดาบของเค่อยู่เพื่อที่จะมาฆ่าน้องชายและเข้าร่วมกับกองทัพของซูเหวิน แต่ระหว่างทางชุนเสียนถูกพี่ชายคนโตและพี่น้องที่เหลือซุ่มโจมตี สงครามระหว่างสายเลือดจึงเริ่มต้นขึ้น

นักแสดงนำ
---------

* กู่ เฟิง รับบท หลี่ เกอหยง
* ฉิน ฮั่น รับบท หลี่ ซื่อเยวี่ยน
* เป่า เจียหวิน รับบท หลี่ ซือเจ้า
* หลอ เหว่ย รับบท หลี่ คันซู่
* หลิว กัง รับบท หลี่ ฉุนซฺวี่
* เฉิน ควน รับบท หลี่ ซุนฉวน
* ตี้ หลุง รับบท สือ จิงซี
* เดวิด เจียง รับบท หลี่ คันเซียว

อ้างอิง
-------

1. ↑  Coppola, Antoine (2004). *Le cinéma asiatique*. Editions L'Harmattan. p. 201. ISBN 2747560546.

แหล่งข้อมูลอื่น
---------------

* *13 พยัคฆ์ร้าย ค่ายมหากาฬ* จากฐานข้อมูลภาพยนตร์ฮ่องกง
* *13 พยัคฆ์ร้าย ค่ายมหากาฬ* ที่อินเทอร์เน็ตมูวีเดตาเบส
**พลเอกทหารราบ** เป็นยศทหารบกในอดีตของประเทศเยอรมนีและจักรวรรดิรัสเซีย

ประเทศเยอรมนี
-------------

ในประเทศเยอรมนี พลเอกทหารราบ (เยอรมัน: *General der Infanterie*) เป็นยศที่มีความอาวุโสสูงกว่าพลโท (*Generalleutnant*) แต่อยู่ต่ำกว่าพลเอกอาวุโส (*Generaloberst*) และจอมพล (*Generalfeldmarschall*) 

ยศทหารในกองทัพบกที่มีศักดิ์เท่าเทียมกันได้แก่ พลเอกทหารม้า (*General der Kavallerie*), พลเอกทหารปืนใหญ่ (*General der Artillerie*) , พลเอกทหารช่าง (*General der Pioniere*), พลเอกทหารภูเขา (*General der Gebirgstruppe*), พลเอกทหารยานเกราะ (*General der Panzertruppe*) และพลเอกทหารสื่อสาร (*General der Nachrichtentruppe*)

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (*General der Luftwaffe*), พลเอกทหารพลร่ม (*General der Fallschirmtruppe*), พลเอกทหารปืนใหญ่ต่อต้านอากาศยาน (*General der Flakartillerie*), พลเอกทหารสื่อสารอากาศ (*General der Luftnachrichtentruppe*) และพลเอกทหารนักบิน (*General der Flieger*)

### พลเอกทหารราบของเยอรมันที่มีชื่อเสียง

* เอริช ลูเดินดอร์ฟ
* เอริช ฟ็อน ฟัลเคินไฮน์
* ฟรีดริช อ็อลบริชท์
* วิลเฮ็ล์ม บวร์คดอร์ฟ
* ฮันส์ เครพส์
* คาร์ล-ไฮน์ริช ฟ็อน ชตึลพ์นาเกิล
* ดรีทริช ฟ็อน ค็อลทิทซ์

ประเทศรัสเซีย
-------------

ในจักรวรรดิรัสเซีย พลเอกทหารราบ (รัสเซีย: Генерал от инфантерии) เป็นยศที่มีความอาวุโสสูงกว่าพลโท (генера́л-лейтена́нт) แต่อยู่ต่ำกว่าจอมพล (генерал-фельдмаршал) พึ่งสังเกตุว่าจักรวรรดิรัสเซียไม่มียศพลเอกอาวุโสเหมือนเยอรมนี

ยศนี้ถูกแต่งตั้งครั้งแรกในปี 1796 และเลิกใช้ในปี 1917 มีนายทหารได้รับยศนี้ทั้งสิ้น 804 นาย 

### พลเอกทหารราบของรัสเซียที่มีชื่อเสียง

* ปิออตร์ อีวาโนวิช บากราทิออน
* ไมเคิล อังเดรีย บาร์เคลย์ เดอ โทลล์
* มีฮาอิล อังเดรเยวิช มีโลราโดวิช

อ้างอิง
-------

1. ↑  กาลรบใหญ่ในยุโรป ฉบับพิเศษ เรียบเรียงตามรายงานแลข่าวเยอรมัน เล่มสาม กรุงเทพฯ วันที่ ๑๖ พฤศจิกายน พ.ศ. ๒๔๕๗
2. ↑  *Hindenburg Denkmal für das deutsche Volk*, von Paul Lindenberg, ... Vaterländischer Verlag / Berlin 1922, S. 49, – "General d. Inf." – Kurzbezeichnung.

ดูเพิ่ม
-------

* การเปรียบเทียบยศทหารแวร์มัคท์
* ยศและเครื่องหมายของวัฟเฟิน-เอ็สเอ็ส
**Ă** (พิมพ์เล็ก: **ă**) เป็นตัวอักษรที่ใช้ภาษาโรมาเนียและภาษาเวียดนามโดยเฉพาะอักษรดังกล่าวก็คืออักษร A ที่มีบรีฟอยู่ด้านบน โดยมีลักษณะรูปร่างของเหมือนหูของถ้วยกาแฟ สำหรับในภาษาโรมาเนียใช้แทนเสียง schwa ส่วนของภาษาเวียดนามใช้แทนเสียง /a/ ที่มีเสียงสั้น 

  

Ă/ă ยังคงถูกใช้ในภาษาบัลแกเรียเพื่อใช้แทนเสียง Ъ/ъ เมื่อเขียนด้วยอักษรละติน

ภาษาโรมาเนีย
------------

ในภาษาโรมาเนีย ă ถูกใช้เพื่อแทนสระกลาง หรือ schwa /ə/ ซึ่งในภาษาโรมาเนีย พยางค์ที่มีสระ schwa จะถูกเน้นได้ไม่เหมือนกับภาษาอังกฤษ ภาษากาตาลา หรือภาษาฝรั่งเศส เช่น *cărțile* /ˈkərt͡sile/ ("หนังสือหลายเล่ม") and *odăi* /oˈdəj/ ("ห้องหลายห้อง") หรือสามารถเกิดเป็นสระเดี่ยวของคำได้ เช่น *măr* /mər/ ("แอปเปิล") or *văd* /vəd/ ("ฉันเห็น")

ภาษาเวียดนาม
------------

ในภาษาเวียดนาม จะออกเสียงเป็น /a/ ที่มีเสียงสั้น และจะต้องมีตัวสะกดต่อท้ายเท่านั้น และด้วยภาษาเวียดนามเป็นภาษาที่มีวรรณยุกต์ จึงสามารถใส่วรรณยุกต์ 5 แบบด้วยกับตัวอักษร **ă**

* Ằ ằ
* Ắ ắ
* Ẵ ẵ
* Ẳ ẳ
* Ặ ặ

ภาษามาเลย์
----------

การแทนเสียงในระบบการเขียนภาษามาเลย์ก่อนปี 1972 ใช้ ă เพื่อแทนเสียง /ə/ ที่เกิดขึ้นท้ายพยางค์ของรากศัพท์ เช่น *lamă* /lamə/ ("ยาว", "เก่า"), *mată* /matə/ ("ตา"), and *sană* /sanə/ ("นี้") แต่ถูกแทนที่ด้วย a ภายหลังจากการใช้การสะกดแบบ Joint Rumi Spelling

ภาษาเขมร
--------

Ă หรือ ă ถูกใช้ในการเขียนภาษาเขมรด้วยอักษรละติน เช่น *Preăh Réachéanachăk Kămpŭchéa* (ราชอาณาจักรกัมพูชา)

ดูเพิ่ม
-------

* Â
* Đ
* Ê
* Ğ
* Ô
* Ơ
* Ư
* Ŭ (ใช้ในภาษาเอสเปอรันโต)
* Ъ (เฉพาะใช้ในภาษาบัลแกเรีย)
**มัสยิดเมอนารากูดุซ** (อินโดนีเซีย: *Masjid Menara Kudus*) เป็นมัสยิดในกูดุซ จังหวัดชวากลาง ประเทศอินโดนีเซีย มัสยิดสร้างขึ้นใน ค.ศ. 1549 ระหว่างที่ศาสนาอิสลามเริ่มแผยแผ่มาในชวา มัสยิดยังเป็นที่ไว้ศพของซูนันกูดุซ หนึ่งในเก้าสันตะมุสลิมแห่งชวา (ที่เรียกว่า *วาลีซางา*) และเป็นจุดจาริกแสวงบุญที่สำคัญ

มัสยิดยังคงสิ่งปลูกสร้างเดิมจากยุคก่อนอิสลามไว้ ทั้งจันดีเบินตาร์หรือซุ้มประตูผ่าซีกและงานก่ออิฐแบบฮินดู-พุทธของมัชปาหิต ลักษณะที่โดดเด่นที่สุดของมัสยิดคือหออะษานที่ซึ่งเป็นที่ตั้งกลองหนังขนาดใหญ่ (*เบอดุก*) ที่ใช้เรียกละหมาด ปกติกลองนี้จะแขวนใต้ชายคาของมัสยิด แต่ในมัสยิดกูดุซ กลองนี้อยู่ในหอคอยที่มีโครงสร้างเหมือน *กุลกุล* ในโบสถ์พราหมณ์แบบบาหลี ไม่ปรากฏว่ามีมัสยิดอื่นอีกในชวาที่มีลักษณะของการตั้งกลองเรียกละหมาดในแบบเดียวกันนี้

ซุ้มประตูทางเข้า *จันดีเบินตาร์* และ *โกรีอากุง* เก่าแก่เป็นจองเดิมจากสมัยมัชปาหิต นอกจากนี้ยังประดับด้วยงานสลักนูนต่ำแบบมันตีงัน และประตูชั้นนอกที่เหมือนกันมากกับบาจังราตูที่โตรวูลัน นอกจากนี้ยังมีองค์ประกอบยุคก่อนอิสลามอื่น ๆ ในมัสยิดอีก เช่น หัวปล่อยน้ำรูป *กาละ* 8 หัว ตรงจุดอาบน้ำละหมาด

องค์ประกอบจากยุคก่อนอิสลามเสนอว่าหมู่อาคารนี้มีส่วนประกอบที่เป็นศาสนสถานบองฮินดู-ชวา มัสยิดถูกสร้างใหม่และต่อเติมหลายต่อหลายครั้ง ในแต่ละครั้งก็จะถอดเอาองค์ประกอบเดิมบางชิ้นออก ในปัจจุบันที่หลงเหลืออยู่คือซุ้มประตู กำแพง และที่ปัจจุบันเป็นหออะษาน ล้วนเป็นของเดิมจากสมัยมัชปาหิต เข้าใจกันว่าเดิมทีน่าจะมีหลังคาแบบหอคอยเมรุบนเสาขนาดใหญ่ แบบที่พบในจีเรอบนและเดอมัก หลังคายอดแหลมเป็นของซ่อมแซมใหม่ในคริสต์ทศวรรษ 1920 ใช้งานกระเบื้องเคลือบมาแทนหลังคาเดิม บนยอดของหลังคาปิดไว้ด้วย *มัซตากา* จารึกบนเมียะห์รอบเขียนว่ามัสยิดตั้งขึ้นโดยยะฟาร์โชดิก (Ja'far Shodiq) ในฮิจเราะห์ศักราช 956 (ค.ศ. 1549) เข้าใจว่าท่านคือซูนันกูดุซ หรือสันตะอิสลามทั้งเก้าแห่งชวา (*วาลีซางา*) ผู้ซึ่งร่างได้ถูกตั้งไว้ที่มัสยิดนี้

อ้างอิง
-------

1. ↑  Turner, Peter (November 1995). *Java*. Melbourne: Lonely Planet. pp. 78–79. ISBN 0-86442-314-4.
2. 1 2 3  Schoppert, P. Damais, S. *Java Style*, 1997, Didier Millet, Paris, p. 207, ISBN 962-593-232-1
3. 1 2 3 4  Miksic, John N. in Java - Periplus Adventure Guide. Periplus Editions 1997. pp. 246-247 ISBN 962-593-244-5
4. ↑  Ricklefs, M.C. (1991). *A History of Modern Indonesia since c.1300, 2nd Edition*. London: MacMillan. p. 38. ISBN 0-333-57689-6.
เมื่อวันที่ 4 เมษายน 2556 เกิดเหตุอาคารถล่มบนที่ดินของเผ่าชนในเมืองมุมบรา ชานเมืองธาเน ในรัฐมหาราษฏระ ประเทศอินเดีย เหตุการณ์ดังกล่าวถูกเรียกว่าเป็นเหตุอาคารถล่มครั้งเลวร้ายที่สุดในพื้นที่ มีผู้รอดชีวิตกว่า 100 คน มีผู้เสียชีวิต 74 คน เป็นเด็ก 18 คน หญิง 23 คน และชาย 33 คน การค้นหาผู้รอดชีวิตเพิ่มเติมยุติเมื่อวันที่ 6 เมษายน 2556

อาคารดังกล่าวอยู่ระหว่างการก่อสร้างและไม่มีใบอนุญาตเปิดใช้อาคารสำหรับผู้อยู่อาศัยรายได้ต่ำถึงปานกลางขนาด 100 ถึง 150 คน คนงานก่อสร้างและครอบครัวกำลังอาศัยอยู่ในอาคารดังกล่าว มีรายงานว่า อาคารดังกล่าวถูกก่อสร้างอย่างมิชอบด้วยกฎหมาย เพราะมิได้ปฏิบัติตามการประกอบกิจมาตรฐานสำหรับการก่อสร้างที่ปลอดภัยและชอบด้วยกฎหมาย ตลอดจนการได้มาซึ่งที่ดินและการเปิดใช้อาคารที่อยู่อาศัย

จนถึงวันที่ 11 เมษายน มีผู้ต้องสงสัยทั้งหมด 14 คนถูกจับกุม ซึ่งรวมถึงผู้รับเหมาก่อสร้าง วิศวกร ข้าราชการเทศบาล และภาคีผู้รับผิดชอบอื่น บันทึกของรัฐบาลชี้ว่า มีสองคำสั่งที่จัดการจำนวนอาคารที่มิชอบด้วยยกฎหมายในพื้นที่ คือ การรับรู้จากระยะไกลปี 2548 และคำสั่งศาลสูงมุมไบปี 2553 นอกจากนี้ ยังมีการร้องทุกข์ไปยังข้าราชการของรัฐและเทศบาล

อ้างอิง
-------

1. ↑  "Two top Thane municipal corporation engineers held for killer cave-in". Times of India. 10 April 2013. สืบค้นเมื่อ 10 April 2013.
2. ↑  "Is Municipality as much to blame as builders for Thane building collapse?" เก็บถาวร 2013-04-07 ที่ เวย์แบ็กแมชชีน *IBN*. 4 April 2013. Retrieved 5 April 2013.
3. ↑  Nitin Yeshwantrao (6 April 2013). "Thane building collapse toll rises to 72, rescue ops end". Times of Indai. คลังข้อมูลเก่าเก็บจากแหล่งเดิมเมื่อ 2013-04-09. สืบค้นเมื่อ 7 April 2013.
4. ↑  "Thane building collapse: 74 dead, both builders arrested". Zee News. 7 April 2013. สืบค้นเมื่อ 9 April 2013.
5. ↑  "Thane building collapse: 9 arrested, sent to police custody". IBN. 7 April 2013. คลังข้อมูลเก่าเก็บจากแหล่งเดิมเมื่อ 2013-04-09. สืบค้นเมื่อ 7 April 2013.
6. ↑  "India ends search for survivors in Mumbai rubble". *BBC Online*. 6 April 2013. สืบค้นเมื่อ 6 April 2013.
7. ↑  "Thane building collapse: Two more arrested, TMC begins demolition drive". DNA. 9 April 2013. สืบค้นเมื่อ 9 April 2013.
8. ↑  "45 killed as building collapses in India (PHOTOS)" *RT News* 5 April 2013. Retrieved 5 April 2013.
9. ↑  "India building collapse near Mumbai kills 45." BBC News. 5 April 2013. Retrieved 5 April 2013.


พิกัดภูมิศาสตร์: 19°08′46″N 73°02′38″E﻿ / ﻿19.146°N 73.044°E﻿ / 19.146; 73.044
**อักษรแอราเมอิกตัวเหลี่ยม** เป็นอักษรที่ใช้เขียนกลุ่มภาษานีโอแอราเมอิกตะวันตก คำที่เป็นสระลอย (เกาะตัว อ อ่าง) จะต้องเขียนตัว  ไว้หน้า สระเสียงสั้นจะถูกละไว้หรือเขียนเครื่องหมายการออกเสียงกำกับไว้ สระเสียงยาวจะถูกเขียนด้วยตัวอักษรที่แทนสระเสียงยาวได้ ( เป็นสระ โ– และสระ –ู  เป็นสระ –ี แต่ละอันใช้ท้ายคำ ถ้าคำนั้นท้ายพยางค์ออกเสียงสระอันใดอันหนึ่งของสระที่กล่าวมา และถ้าคำศัพท์ออกเสียงสระเป็นสระลอย (สระเกาะ อ อ่าง) จะต้องเขียน  + อักษรที่แทนสระเสียงยาวได้ คำศัพท์ที่ท้ายคำออกเสียง –า จะเขียนด้วย  ที่ท้ายคำ ถ้าหากท้ายคำศัพท์ออกเสียงสระ เ– จะเขียนด้วย  ที่ท้ายคำ บางครั้ง  จะใช้เป็นตัวสะกด  และ  แทนที่การใช้ 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ตัวอักษร |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| อักษรโรมัน | Aa, Ee, Ii, Oo, Uu
Āā, Ēē, Īī, Ōō, Ūū | Bb | Vv | Gg | Ġġ | Dd | Ḏḏ | Hh | Ww | Zz | Ḥḥ | Ṭṭ | Yy | Kk | H̱ẖ | Ll | Mm | Nn | Ss | Ҁҁ | Pp | Ff | Ṣṣ | Qq | Rr | Šš | Tt | Ṯṯ | Čč |
| สัทอักษรสากล | ∅ | b | v | g, ʒ | ɣ | d | ð | h | w | z | ħ | tˤ | j | k | x | l | m | n | s | ʕ | p | f | sˤ | k~/ḳ/ | r | ʃ | t | θ | tʃ |

1. ↑
**เดเมตริอุส ผู้ยุติธรรม** หรือ**ผู้ที่มีรูปงาม** (กรีกโบราณ: Δημήτριος ὁ Καλός, ปกครองระหว่าง 285 ปีก่อนคริสตกาล - 249 หรือ 250 ปีก่อนคริสตกาล) หรือที่รู้จักกันดีในแหล่งประวัติศาสตร์ทางประวัติศาสตร์สมัยใหม่เช่น **เดเมตริอุสแห่งซิเรเน** เป็นพระมหากษัตริย์แห่งซิเรเนในยุคสมัยเฮลเลนิสติก

การขึ้นครองราชย์
----------------

พระนางเบเรนิซที่ 2

ไม่ค่อยมีใครรู้เรื่องพระองค์จนกระทั่ง 249 ปีก่อนคริสตกาล กษัตริย์มากัส กษัตริย์แห่งซิเรเน สิ้นพระชนม์ใน 249 หรือ 250 ปีก่อนคริสตกาล พระมเหสีม่ายของพระองค์คือผู้ที่มีอำนาจสูงสุดในซิเรเนคือพระนางอาพามาที่ 2 ซึ่งพระองค์เป็นพระนัดดาของพระองค์ ซึ่งเป็นลูกสาวของพี่สาวฝาแฝด พระนางสเตรโตนิซแห่งซีเรีย จากการอภิเษกสมรสของพระองค์กับกษัตริย์กรีกของอาณาจักรซิลิวซิด โดยอภิเษกสมรสกับแอนติคัสที่ 1 โซเตอร์

หลังพระนางอาพามาที่ 2 ได้ให้พระราชธิดาของพระองค์ พระนางเบเรนิซที่ 2 ทรงอภิเษกสมรสกับพระองค์ ทำให้พระองค์กลายเป็นกษัตริย์แห่งซิเรเนโดยปริยาย โดยหลังจากการอภิเษกสมรส ปโตเลมีที่ 2 แห่งอียิปต์ได้มาสู่ขอพระนางเบเรนิซไปอภิเษกสมรส เป็นพระราชินีแห่งอียิปต์ โดยให้พระองค์ครองราชย์เป็นกษัตรย์ซิเรนเแทน และทั้งสองพระองค์ไม่ได้มีพระราชโอรสและพระราชธิดาด้วยกันแม้พระองค์เดียว

การสมรสครั้งแรกและบุตร
----------------------

การอภิเษกสมรสครั้งแรกของพระองค์กับพระนางโอลิมเปียส ซึ่งเป็นขุนนางหญิงจากเมืองลาริสซา, ธิดาของขุนนางนามว่า โพลิคลีตัสแห่งลาริสซา แต่พระนางโอลิมเปียสอาจจะเสียชีวิตเมื่อ 249 ปีก่อนคริสต์ศักราช พระราชโอรสของพระองค์กับพระนางโอลิมเปียสคือ แอนติโกนัสที่ 3 โดซอน ซึ่งภายหลังจากการสิ้นพระชนม์ของ ฟิลิปที่ 5 แห่งมาซิโดเนีย เมื่อ 179 ปีก่อนคริสตกาล พระราชโอรสของพระองค์ได้ครองบัลลังก์เป็นกษัตริย์ของอาณาจักรมาซิโดเนีย

ดูเพิ่ม
-------

* ซิเรเน
* รายพระนามพระมหากษัตริย์แห่งซิเรเน

ที่มา
-----

* "smith-bio/0198". *ancientlibrary.com*. คลังข้อมูลเก่าเก็บจากแหล่งเดิมเมื่อ 2007-10-30. สืบค้นเมื่อ 2017-09-28.
* "Dictionary of Greek and Roman Biography and Mythology, page 965 (v. 1)". คลังข้อมูลเก่าเก็บจากแหล่งเดิมเมื่อ 2006-11-25. สืบค้นเมื่อ 2017-09-28.
* "smith-bio/1110". *ancientlibrary.com*. สืบค้นเมื่อ 2017-09-28.
* "smith-bio/2356". *ancientlibrary.com*. คลังข้อมูลเก่าเก็บจากแหล่งเดิมเมื่อ 2007-10-21. สืบค้นเมื่อ 2017-09-28.
* "Antigonus III Doson". *virtualreligion.net*. สืบค้นเมื่อ 2017-09-28.
* "Berenice II". คลังข้อมูลเก่าเก็บจากแหล่งเดิมเมื่อ 2008-02-18. สืบค้นเมื่อ 2017-09-28.
* "Ptolemais". คลังข้อมูลเก่าเก็บจากแหล่งเดิมเมื่อ 2007-02-22. สืบค้นเมื่อ 2017-09-28.
* "www.tyndale.cam.ac.uk/Egypt/ptolemies/apama-arsinoe.htm#Arsinoe\_Cyrene". *tyndale.cam.ac.uk*. คลังข้อมูลเก่าเก็บจากแหล่งเดิมเมื่อ 2007-03-30. สืบค้นเมื่อ 2017-09-28.

อ้างอิง
-------


| ก่อนหน้า |  | เดเมตริอุส ผู้ยุติธรรม |  | ถัดไป |
| --- | --- | --- | --- | --- |
| **มากัสแห่งซิเรเน** |  | **กษัตริย์แห่งซิเรเน**
ปกครองระหว่าง 515 - 465 ปีก่อนคริสตกาล  |  | **ปโตเลมีที่ 8** |